แนวโน้ม SET เช้าลงตามตปท. หวั่นเฟดขึ้นดบ.แรง-ปรับลด QT ฉุดสภาพคล่อง
แนวโน้ม SET เช้าลงตามตปท. นลท.กังวลเฟดขึ้นดอกเบี้ยแรงเพื่อสกัดเงินเฟ้อ-ปรับลดขนาดงบดุลที่ระดับ 9.5 หมื่นล้านดอลลาร์/เดือน จะส่งผลต่อสภาพคล่องในตลาดลดลงอย่างมีนัยสำคัญ
แนวโน้ม SET เช้าลงตามตปท. นลท.กังวลเฟดขึ้นดอกเบี้ยแรงเพื่อสกัดเงินเฟ้อ-ปรับลดขนาดงบดุลที่ระดับ 9.5 หมื่นล้านดอลลาร์/เดือน จะส่งผลต่อสภาพคล่องในตลาดลดลงอย่างมีนัยสำคัญ
19 พ.ค. 2565

นายณรงค์เดช จันทรไพศาล ผู้ช่วยผู้อำนวยการฝ่ายวิเคราะห์หลักทรัพย์ บล.ไอร่า กล่าวว่า ตลาดหุ้นไทยเช้านี้ปรับตัวลงตามตลาดหุ้นอื่นในภูมิภาคเอเชีย โดยถูกกดดันจากการที่นายเจอโรม พาวเวล ประธานธนาคารกลางสหรัฐ (เฟด) ยืนยันว่า เฟดไม่ลังเลที่จะปรับขึ้นอัตราดอกเบี้ยสูงสุดเท่าที่จำเป็นเพื่อสกัดเงินเฟ้อ ทำให้นักลงทุนมั่นใจว่าเฟดจะปรับขึ้นอัตราดอกเบี้ยอย่างน้อย 0.50% ในการประชุมนโยบายการเงินอีก 2 ครั้ง ทั้งในเดือนมิ.ย. และก.ค.
ขณะเดียวกันเฟดเตรียมปรับลดขนาดงบดุล (Quantitative Tightening : QT) โดยจะเริ่มดำเนินการตั้งแต่เดือนมิ.ย. ซึ่งเฟดจะลดขนาดงบดุลในวงเงิน 4.75 หมื่นล้านดอลลาร์/เดือน และหลังจากนั้น 3 เดือน เฟดจะเพิ่มการลดขนาดงบดุลเป็น 9.5 หมื่นล้านดอลลาร์/เดือน ซึ่งการทำ QT ครั้งนี้ ส่งผลให้สภาพคล่องในตลาดลดลงอย่างมีนัยสำคัญ ให้แนวรับ 1,590 จุด และแนวต้าน 1,622 จุด